Pesi a tar rellenao con sable nuevo, tapando la contaminación previa, los participantes na recoyía enllenaron delles bolses de basoria y costataron l’impautu sobro l’ecosistema de la térmica d’Aboño
#000002
La Asociación Conceyu trabayaores Paraos y en precarieda llaboral, en comuña con Seo Bird Live fexo esti domingu una llimpieza a fondu de la sablera Xivares. Lo primero que costataron al aportar foi que la playa fore rellená con una aportación estra de sable que cubría la basoria apiná demientres l’añu; basta con escarbar un pocu p’alcontrar baxo esa primera capa les traces del carbón y la basoria que quedó sepultao pol sable.
#000003
Sicasí, entá quedaba en superficie una bona cantidá de residuos que recoyeron colos sos equipos, dexando tres de si una sablera aparentemente llimpia, pero que, comu saben los organizaores de la llimpieza, sigui contaminá no fundamental. El depósitu de carbones continúa emporcando la sablera, pero nun ye namás eso, la contaminación térmica ye un de los fenómenos que más esmolez.
#000004